MOŽNO SPRÍSTUPNIŤ

Návrh na výmenu predsedu
Úradu pre verejné obstarávanie

 
Podľa § 100 ods. zákona č. 523/2003 Z. z. o verejnom obstarávaní a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov zákona na čele Úradu pre verejné obstarávanie je predseda, ktorého vymenúva a odvoláva vláda Slovenskej republiky. 
Vláda SR uznesením č. 1238 z 15. decembra 2004 vymenovala do funkcie predsedníčky Úradu pre verejné obstarávanie Ing. Rozáliu Molnárovú na druhé funkčné obdobie. Ing. Rozália Molnárová z osobných dôvodov sama požiadala o uvoľnenie z funkcie predsedníčky Úradu pre verejné obstarávanie. Z uvedeného dôvodu predkladám návrh na výmenu predsedu Úradu pre verejné obstarávanie. 

Podľa § 100 ods. 3 citovaného zákona súčasne predkladám návrh na vymenovanie Ing. Bélu Angyala do funkcie predsedu Úradu pre verejné obstarávanie dňom 8. marca 2005.

 	Funkčné obdobie predsedu je podľa § 100 ods. 3 citovaného zákona päťročné. Predseda môže byť vymenovaný do funkcie dve po sebe nasledujúce funkčné obdobia.